पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में दूध पैकेट्स की दुकानें केवल सुबह सीमित समय के लिए खुल रही हैं। वहीं रेस्टॉरेंट, चाय-नाश्ते और हलवाई की दुकानें भी बंद हैं। इस कारण दूध पैकेट्स की खपत 7 हजार लीटर गिर गई है। दूध की सप्लाई अधिकांश दुकानों पर पहले सुबह-शाम होती थी। अब केवल सुबह के समय सप्लाई हो रही है। इससे खपत आधी हो गई है। इधर गर्मी होने के बावजूद सांची प्लांट में कलेक्शन बढ़ गया है। आवक ज्यादा और खपत कम होने से लगभग 20 हजार लीटर दूध रोजाना टैंकर से भोपाल भेजना पड़ रहा है।
दूध की खपत 7 हजार लीटर प्रतिदिन गिर गई है। लॉकडाउन के पहले तक प्लांट से रोजाना 19 हजार लीटर दूध दुकानों पर सप्लाई होता था। अभी केवल 12 हजार लीटर दूध सप्लाई हो रहा है। हालांकि दूध की आवक बढ़ी है। हर दिन औसतन 33 से 34 हजार लीटर दूध सांची दूध प्लांट बैतूल में आ रहा है। इसमें से प्रतिदिन औसतन 20 हजार लीटर दूध प्रतिदिन स्टॉक में बच रहा है। हालांकि पहले भी 10 हजार लीटर दूध रोजाना भोपाल जाता था। लेकिन अब 20 हजार लीटर दूध भेजा जा रहा है।
गर्मी में घट जाता है कलेक्शन, इस बार बढ़ गया : आमतौर पर गर्मी में दुधारू पशु कम दूध देते हैं। लेकिन इस बार लॉकडाउन के कारण दूध प्लांट को दे रहे हैं। हर साल गर्मी में कलेक्शन 30 हजार लीटर के नीचे रहता था। इस साल गर्मी में भी दूध कलेक्शन 34 हजार लीटर तक पहुंच गया है।
100 डिस्ट्रीब्यूशन सेंटर, शाम के समय नहीं हो रही सप्लाई: सांची दूध प्लांट बैतूल के अंतर्गत जिले में 100 सप्लाई केन्द्र हैं। दिन में दो बार दूध की सप्लाई दुकानों पर की जाती थी, लेकिन अब केवल सुबह ही हो रही है। इस कारण खपत कम हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn